sukhrobnurali/uzbek-legal-corpus huggingface dataset:
Axborot-kommunikatsiya texnologiyalarini yanada rivojlantirishga oid qoʻshimcha chora-tadbirlar toʻgʻrisida
(resolution, 2021-04-30)

Oʻzbekiston Respublikasi Prezidentining “Kompyuterlashtirishni yanada rivojlantirish va axborot-kommunikatsiya texnologiyalarini joriy etish toʻgʻrisida” 2002-yil 30-maydagi PF-3080-sonli Farmonini ijro etish yuzasidan hamda Oʻzbekiston Respublikasining “Axborotlashtirish toʻgʻrisida”gi va “Elektron raqamli imzo toʻgʻrisida”gi qonunlarini izchil amalga oshirish maqsadida: 1. 2010-yilgacha telekommunikatsiya tarmoqlarini rivojlantirish, maʼlumotlarni uzatish va axborot-kommunikatsiya texnologiyalarini qoʻllashning maqsadli yoʻnalishlari 1-ilovaga* muvofiq; 2010-yilgacha mahalliy davlat boshqaruvi va davlat hokimiyati organlari faoliyatida axborot-kommunikatsiya texnologiyalarini qoʻllash dasturi 2-ilovaga* muvofiq; Milliy axborot-qidiruv tizimini shakllantirish va rivojlantirish dasturi 3-ilovaga* muvofiq tasdiqlansin. Kompyuterlashtirish va axborot-kommunikatsiya texnologiyalarini rivojlantirish boʻyicha Muvofiqlashtiruvchi Kengash (A.N. Aripov) oʻz majlislarida ushbu qaror bilan tasdiqlangan maqsadli yoʻnalishlar va Dasturlar bajarilishini muntazam ravishda muhokama etib borsin. 2. Vazirliklar, idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bir oy muddatda, tasdiqlangan maqsadli yoʻnalishlar va dasturiy tadbirlardan kelib chiqqan holda, axborot texnologiyalari va elektron hujjat aylanmasini qoʻllash, Internet tarmogʻida axborot resurslarini shakllantirish va ularni muttasil yangilab borish boʻyicha aniq tadbirlarni ishlab chiqsin hamda ularni tasdiqlash uchun kompyuterlashtirish va axborot-kommunikatsiya texnologiyalarini rivojlantirish boʻyicha Muvofiqlashtiruvchi Kengashga kiritsin. 3. Aloqa, axborotlashtirish va telekommunikatsiya texnologiyalari davlat qoʻmitasi elektron raqamli imzodan foydalanish sohasida maxsus vakolatli organ etib tayinlansin. 4. Oʻzbekiston Aloqa va axborotlashtirish agentligi: bir oy muddatda maxsus oʻquv kurslarini ishlab chiqishni hamda tasdiqlangan maqsadli yoʻnalishlar va dasturlar amalga oshirilishi uchun masʼul boʻlgan mahalliy davlat boshqaruvi va davlat hokimiyati organlarining mutaxassis kadrlarini axborot texnologiyalarini qoʻllash hamda elektron hujjat aylanmasini tadbiq etish, Internet tarmogʻida axborot resurslarini shakllantirish boʻyicha amaliy koʻnikmalarga har yili oʻqitib borishni taʼminlasin; 2006-yilning I choragi oxirigacha vazirliklar va idoralar bilan birgalikda Internet tarmogʻida milliy axborot-qidiruv tizimini yaratsin va unda umum foydalana oladigan axborot resurslarini joylashtirsin, ushbu tizimni yanada kengaytirish va uning jahon axborot maydoni bilan integratsiyalashuv choralarini koʻrsin; ikki oy muddatda elektron raqamli imzolar kalitlarini roʻyxatdan oʻtkazish markazlarini davlat tomonidan roʻyxatga olish tartibi hamda ularning faoliyati toʻgʻrisidagi nizomni ishlab chiqsin va belgilangan tartibda Oʻzbekiston Respublikasi Vazirlar Mahkamasiga kiritsin. 5. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
NOGIRONLAR VA PENSIONERLARNI SANATORIYA-KURORT YOʻLLANMALARI BILAN BEPUL TAʼMINLASh TARTIBI TOʻGʻRISIDA YOʻRIQNOMANI TASDIQLASh HAQIDA
(resolution, 2012-05-07)

Oʻzbekiston Respublikasining “Oʻzbekiston Respublikasida nogironlarni ijtimoiy himoya qilish toʻgʻrisida”gi Qonunini, Mustaqil Davlatlar Hamdoʻstligiga aʼzo davlatlarning 1994-yil 15-apreldagi “Ikkinchi jahon urushi qatnashchilari, nogironlari, boshqa davlatlar hududida olib borilgan jangovar harakat qatnashchilari, halok boʻlgan harbiy xizmatchi oilalari imtiyozlarni hamda kafolatlarni oʻzaro tan olish” Bitimining ijrosini taʼminlash maqsadida qaror qilamiz: 1. Ilovada* keltirilgan Nogironlar va pensionerlarni sanatoriya-kurort yoʻllanmalari bilan bepul taʼminlash tartibi toʻgʻrisidagi yoʻriqnoma tasdiqlansin. 2. Oʻzbekiston Respublikasi Ijtimoiy taʼminot vazirligining 1999-yil 12-yanvardagi “Sanatoriya-kurort va dam olish uylariga beriladigan yoʻllanmalarni rejalashtirish, taqsimlash, saqlash va hisobini olib borish haqida”gi yoʻriqnomani tasdiqlash toʻgʻrisida”gi 4-son buyrugʻi bekor qilinsin.
DAVLAT MULKChILIK ShAKLIDAGI YuRIDIK ShAXSLAR TOMONIDAN ChET ELDA KORXONALAR TAShKIL ETISh, USTAV FONDIDA IShTIROK ETISh, QAYTA TAShKIL ETISh VA KORXONALARNI TUGATISh, ChET ELLARDAGI DAVLAT MULKINI SOTIB OLISh VA TASARRUF ETISh MASALALARINI KELIShISh HAMDA ChET ELDAGI DAVLAT MULKINI SAQLANIShI VA ULARNING SAMARALI BOShQARILIShI USTIDAN MONITORING OLIB BORISh TARTIBI TOʻGʻRISIDA NIZOMNI TASDIQLASh HAQIDA
(resolution, 2021-12-03)

Oʻzbekiston Respublikasi Vazirlar Mahkamasining 2003-yil 24-iyuldagi 325-sonli “Oʻzbekiston Respublikasi Davlat mulki qoʻmitasining kadrlar potensialini mustahkamlash va faoliyatini tashkil etishni takomillashtirish chora-tadbirlari toʻgʻrisida”gi qarori (Oʻzbekiston Respublikasi Hukumatining qarorlari toʻplami, 2003-yil, 7-son, 67-bet)ni bajarish maqsadida, Oʻzbekiston Respublikasi Davlat mulkini boshqarish davlat qoʻmitasi hamda Oʻzbekiston Respublikasi Tashqi iqtisodiy aloqalar agentligi qaror qiladi: 1. Chet ellarda korxonalar tashkil etish (taʼsischi sifatida qatnashish), qayta tashkil etish va korxonalarni tugatish, chet ellardagi davlat mulkini sotib olish va tasarruf etish masalalarini kelishish hamda chet ellardagi davlat mulkini saqlanishi va ularning samarali boshqarilishi ustidan monitoring olib borish tartibi toʻgʻrisidagi nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgandan boshlab 10 kundan keyin kuchga kiradi.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTISh VA QOʻShIMChALAR KIRITISh TOʻGʻRISIDA
(resolution, 2022-07-22)

Oʻzbekiston Respublikasi Prezidentining “Oʻzbekiston Respublikasi Madaniyat va sport ishlari vazirligini tashkil etish toʻgʻrisida” 2004-yil 27-sentabrdagi PF-3491-son Farmoniga hamda Vazirlar Mahkamasining “Oʻzbekiston Respublikasi Madaniyat va sport ishlari vazirligi toʻgʻrisidagi nizomni tasdiqlash haqida” 2005-yil 5-apreldagi 96-son qarorining 3-bandiga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ayrim qarorlariga ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Qosimov zimmasiga yuklansin. 1. Oʻzbekiston Respublikasi Vazirlar Mahkamasining 1992-yil 13-yanvardagi 11-son qarori bilan tasdiqlangan Oʻzbekiston Respublikasi davlat teatr-tomosha muassasalarining maqomida: kirish qismining toʻrtinchi va oʻn birinchi xatboshida, 2, 4-bandlarida, 10-bandning birinchi xatboshida, 11, 13, 15-bandlari, 17-bandning “b” kichik bandida va IV boʻlimning birinchi xatboshida “Madaniyat” soʻzidan keyin “va sport ishlari” soʻzlari qoʻshilsin; 18-bandning oʻn oltinchi xatboshi quyidagi tahrirda bayon etilsin: “chetdan keladigan teatr-tomosha muassasalariga respublika hududida gastrolda boʻlish uchun guvohnoma berish huquqi faqat Oʻzbekiston Respublikasi Madaniyat va sport ishlari vazirligiga (teatr jamoalariga), M. Qoriyoqubov nomidagi Oʻzbekiston Davlat filarmoniyasiga (konsert-filarmoniya jamoalariga), “Oʻzbeknavo” estrada birlashmasiga (estrada jamoalariga) beriladi”. 3. Oʻzbekiston Respublikasi Vazirlar Mahkamasining “Oʻzbekiston qoʻshiq bayrami toʻgʻrisida” 1996-yil 18-noyabrdagi 403-son qarorida: a) 1, 5-bandlarga “Madaniyat” soʻzidan keyin “va sport” soʻzlari qoʻshilsin, shuningdek 5-banddagi “Ijtimoiy taʼminot” soʻzlari “Mehnat va aholini ijtimoiy muhofaza qilish” soʻzlari bilan almashtirilsin; b) Oʻzbekiston qoʻshiq bayrami toʻgʻrisidagi nizomning 1-bandidagi “Ijtimoiy taʼminot” soʻzlari “Mehnat va aholini ijtimoiy muhofaza qilish” soʻzlari bilan almashtirilsin, shuningdek, “Madaniyat” soʻzidan keyin “va sport” soʻzlari qoʻshilsin. 5. Oʻzbekiston Respublikasi Vazirlar Mahkamasining “Muzeylar faoliyatini qoʻllab-quvvatlash masalalari toʻgʻrisida” 1998-yil 5-martdagi 98-son qarorining 3 va 5-bandlariga “Madaniyat” soʻzidan keyin “va sport” soʻzlari qoʻshilsin, shuningdek 5-bandda “Makroiqtisodiyot va statistika” soʻzlari “Iqtisodiyot” soʻzlari bilan almashtirilsin. 7. Oʻzbekiston Respublikasi Vazirlar Mahkamasining 2000-yil 25-avgustdagi 334-son qarori bilan tasdiqlangan Oʻzbekiston Respublikasi Prezidentining yosh isteʼdodlar uchun “Nihol” mukofoti nizomining 4-bandiga “Madaniyat” soʻzidan keyin “va sport” soʻzlari qoʻshilsin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISH VA QOʻSHIMCHALAR KIRITISH TOʻGʻRISIDA
(resolution, 2025-12-16)

Oʻzbekiston Respublikasi Vazirlar Mahkamasining “Oʻzbekiston Respublikasining 2005-yilgi Davlat budjeti parametrlari toʻgʻrisida” 2004-yil 28-dekabrdagi 610-son qaroriga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 1. Vazirlar Mahkamasining “Telekommunikatsiyalar va pochta aloqasi sohasida boshqaruv tizimini takomillashtirish chora-tadbirlari toʻgʻrisida” 2000-yil 22-noyabrdagi 458-son qarorida (Oʻzbekiston Respublikasi QT, 2000-y., 11-son, 73-modda): a) 1-bandning ikkinchi xatboshidan “va jismoniy” soʻzlari chiqarib tashlansin; v) Telekommunikatsiyalar sohasidagi faoliyatni litsenziyalash toʻgʻrisidagi nizomga 2-ilova oʻz kuchini yoʻqotgan deb hisoblansin; g) Telekommunikatsiyalar sohasidagi faoliyatni litsenziyalash toʻgʻrisidagi nizomga 4-ilovada “subyektlar” ustunidagi “litsenziya talabgori — yuridik shaxs, jismoniy shaxs” blokidan “jismoniy shaxs” soʻzlari chiqarib tashlansin. 2. Vazirlar Mahkamasining “Oʻzbekiston Respublikasining 2002-yilgi Davlat budjeti asosiy makroiqtisodiy koʻrsatkichlari va parametrlari prognozi toʻgʻrisida” 2001-yil 31-dekabrdagi 490-son qarorining 20-bandida “bolalarning maktabgacha bolalar muassasalaridagi taʼminoti va” soʻzlari chiqarib tashlansin, “28 va 29-ilovalar” soʻzlari “29-ilova” soʻzlari bilan almashtirilsin.
OʻZBEKISTON RESPUBLIKASI QUROLLI KUCHLARINING HARBIY XIZMATCHILARINI IJTIMOIY MUHOFAZA QILISHNI TAʼMINLASH BORASIDAGI QOʻSHIMCHA CHORA-TADBIRLAR TOʻGʻRISIDA
(resolution, 2025-02-25)

Oʻzbekiston Respublikasi Qurolli Kuchlarining belgilangan tartibda turar joy bilan taʼminlanmagan harbiy xizmatchilarini ijtimoiy muhofaza qilishni taʼminlash maqsadida: 1. 2025-yil 1-martdan yil yakuniga qadar Oʻzbekiston Respublikasi Qurolli Kuchlarining kontrakt boʻyicha xizmat qilayotgan, amaldagi sarf-xarajatlar (kommunal xizmatlar haqi bundan mustasno) doirasida turarjoy bilan taʼminlanmagan oddiy askar, serjant va ofitserlar tarkibidagi harbiy xizmatchilariga turarjoyni ijaraga olganlik (ijarada turganlik) uchun: Toshkent shahrida — bazaviy hisoblash miqdorining 4,8 baravarigacha miqdorda; Nukus shahri va viloyatlar markazlarida — bazaviy hisoblash miqdorining 3,6 baravarigacha miqdorda; Oʻzbekiston Respublikasining boshqa shaharlari, tuman markazlari va aholi punktlarida — bazaviy hisoblash miqdorining 2,4 baravarigacha miqdorda har oylik pul kompensatsiyasi toʻlovlari belgilansin. Oila aʼzolari uch kishi va undan ortiq boʻlgan taqdirda harbiy xizmatchilarning ushbu pul kompensatsiyasi miqdorlari 50 foizga oshiriladi. 2026-yildan boshlab har yili har oylik pul kompensatsiyasi toʻlovlari miqdori hududlar kesimida turarjoy ijarasining bozor narxlaridan kelib chiqqan holda, Vazirlar Mahkamasining qarori bilan belgilab boriladi. Bunda turarjoy ijarasining bozor narxlarini qayta belgilashda Soliq qoʻmitasining har yili 1-oktabr holatiga koʻra soliq organlari avtomatlashtirilgan axborot tizimiga hisobga qoʻyilgan koʻchmas mulk ijara shartnomasi boʻyicha bergan maʼlumoti asos hisoblanadi. Turarjoy ijarasining bozor qiymati mazkur qarorning 1-bandida koʻrsatilgan har oylik kompensatsiya meʼyorlaridan kam miqdorlarni tashkil etsa, har oylik kompensatsiyaning ushbu qarorda belgilangan meʼyorlari oʻzgartirilmaydi. 2. Belgilansinki, Qurolli Kuchlarning harbiy xizmatchilariga har oylik pul kompensatsiyasi toʻlovlarining ushbu normalari joriy etilishi bilan bogʻliq xarajatlar Oʻzbekiston Respublikasi Mudofaa, Ichki ishlar, Favqulodda vaziyatlar vazirliklari, Harbiy prokuratura, Davlat xavfsizlik xizmati va Elektron texnologiyalarini rivojlantirish markazi budjetining har yili tasdiqlanadigan parametrlari doirasida amalga oshiriladi. 3. Oʻzbekiston Respublikasi Vazirlar Mahkamasi (Sh. Mirziyoyev): bir hafta muddatda Moliya vazirligi (S. Rahimov), Mudofaa vazirligi (Q. Gʻulomov), Ichki ishlar vazirligi (Z. Almatov), Milliy xavfsizlik xizmati (R. Inoyatov) bilan birgalikda Oʻzbekiston Respublikasi Qurolli Kuchlarining harbiy xizmatchilariga turarjoyni ijaraga olganlik (ijarada turganlik) uchun har oylik pul kompensatsiyasi toʻlash tartibini belgilasin; uch oy muddatda Oʻzbekiston Respublikasi Qurolli Kuchlarining harbiy xizmatchilarini turarjoy bilan taʼminlash boʻyicha kompleks chora-tadbirlar dasturini ishlab chiqsin va koʻrib chiqish uchun kiritsin. 4. Ushbu qarorning ijrosini nazorat qilish Oʻzbekiston Respublikasining Bosh vaziri Sh. Mirziyoyev va Oʻzbekiston Respublikasi Prezidenti huzuridagi Milliy xavfsizlik kengashining Kotibi R. Mirzayev zimmalariga yuklansin.
OʻZBEKISTON RESPUBLIKASI MARKAZIY BANKI TOMONIDAN TIJORAT BANKLARI VA ULARNING FILIALLARI RAHBARLARI, BOSh BUXGALTERLARI, BOShQARUV AʼZOLARI HAMDA KREDIT UYuShMALARI IJRO ORGANLARI RAHBARLARI LAVOZIMLARIGA TAVSIYA ETILAYOTGAN NOMZODLARGA NISBATAN MALAKA TALABLARI QOʻYISh TARTIBI TOʻGʻRISIDAGI NIZOMGA OʻZGARTIRIShLARNI TASDIQLASh HAQIDA
(resolution, 2006-11-24)

“Oʻzbekiston Respublikasi Markaziy banki toʻgʻrisida”gi Qonunning 51-moddasiga asosan ishlab chiqilgan “Oʻzbekiston Respublikasi Markaziy banki tomonidan tijorat banklari va ularning filiallari rahbarlari, bosh buxgalterlari, boshqaruv aʼzolari hamda kredit uyushmalari ijro organlari rahbarlari lavozimlariga tavsiya etilayotgan nomzodlarga nisbatan malaka talablari qoʻyish tartibi toʻgʻrisida”gi nizomga oʻzgartirishlar loyihasini koʻrib chiqib va muhokama qilib, Oʻzbekiston Respublikasi Markaziy banki Boshqaruvi qaror qiladi: 1 “Oʻzbekiston Respublikasi Markaziy banki tomonidan tijorat banklari va ularning filiallari rahbarlari, bosh buxgalterlari, boshqaruv aʼzolari hamda kredit uyushmalari ijro organlari rahbarlari lavozimlariga tavsiya etilayotgan nomzodlarga nisbatan malaka talablari qoʻyish tartibi toʻgʻrisida”gi nizomga (2005-yil 10-mart, roʻyxat raqami 1455-son) oʻzgartirishlar ilovaga muvofiq tasdiqlansin. 2. Ushbu qaror Adliya vazirligida Davlat roʻyxatidan oʻtkazilgan vaqtdan oʻn kun oʻtgandan soʻng, kuchga kiritilsin. 1. Nizomning 21-bandi quyidagi tahrirda bayon etilsin: “21. Tavsiya etilayotgan lavozimga muvofiq emas, deb topilgan nomzodlar ushbu Nizomning 4-bandida koʻrsatilgan lavozimlarga tayinlanishi uchun kamida olti oy muddat oʻtgandan soʻng, qayta tavsiya etilishi mumkin.” 2. Nizomning 1-ilovasidagi Oʻzbekiston Respublikasi Markaziy bankining Tijorat banklari va ular filiallari rahbarlari, bosh buxgalterlari, boshqaruv aʼzolari hamda kredit uyushmalari ijro organlari rahbarlarining kasbga muvofiqligini aniqlash komissiyasiga taqdim etilishi lozim boʻlgan hujjatlar roʻyxatida 9-xatboshisi oʻz kuchini yoʻqotgan deb topilsin. 3. Nizomning 2-ilovasidagi Oʻzbekiston Respublikasi Markaziy bankining Tijorat banklari va ular filiallari rahbarlari, bosh buxgalterlari, boshqaruv aʼzolari hamda kredit uyushmalari ijro organlari rahbarlarining kasbga muvofiqligini aniqlash komissiyasiga taqdim etilishi lozim boʻlgan hujjatlar roʻyxatida 8-xatboshisi oʻz kuchini yoʻqotgan deb topilsin.
2005 YILDA YuKLARNI TRANSPORTDA TAShISh UChUN OʻZBEKISTON RESPUBLIKASI IChIDA OʻZARO HISOB-KITOBLARNI AMALGA OShIRISh VA TOJIKISTON RESPUBLIKASINING DAVLAT QARZI BOʻYIChA XIZMAT KOʻRSATISh TARTIBI TOʻGʻRISIDA NIZOMNI TASDIQLASh HAQIDA
(resolution, 2018-06-08)

Oʻzbekiston Respublikasi Vazirlar Mahkamasining 2005-yil 20-maydagi 223-f-sonli Farmoyishi va Oʻzbekiston Respublikasi Hukumati hamda Tojikiston Respublikasi Hukumati oʻrtasida 2005-yilda yuklarni transportda tashish uchun oʻzaro hisob-kitoblar va Tojikiston Respublikasining davlat qarzini qoplash toʻgʻrisida 2005-yil 10-fevralda imzolangan kelishuvga muvofiq qaror qilamiz: 1. “2005-yilda yuklarni transportda tashish uchun Oʻzbekiston Respublikasi ichida hisob-kitoblarni amalga oshirish va Tojikiston Respublikasining davlat qarzi boʻyicha oʻzaro xizmat koʻrsatish tartibi toʻgʻrisida nizom” ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatiga olingan kundan oʻn kun oʻtgach amalga kiritilsin. 3. Mazkur qaror kuchga kirgan kundan boshlab Oʻzbekiston Respublikasi Moliya vazirligi va Markaziy bankning 2004-yil 12-martdagi 44 va 251-V sonli qarorlari bilan tasdiqlangan “2004-yilda Oʻzbekiston Respublikasi hududida yuklarni tashish, gaz, yonilgʻi-moylash mahsulotlari, mineral oʻgʻitlar yetkazib berish va Tojikiston Respublikasining davlat qarzini undirish boʻyicha oʻzaro hisob-kitoblarni amalga oshirish tartibi toʻgʻrisida nizom” (2004-yil 30-mart, roʻyxat raqami 1331 — Oʻzbekiston Respublikasi Qonun hujjatlari toʻplami, 2004-yil, 13-son, 166-modda) oʻz kuchini yoʻqotadi.
TADBIRKORLIK SUBYEKTLARINING XOʻJALIK SOHASIDAGI HUQUQBUZARLIKLARI UChUN MOLIYAVIY JAVOBGARLIGINI ERKINLAShTIRISh TOʻGʻRISIDA
(decree, 2021-04-30)

Xoʻjalik yurituvchi subyektlarning huquqlari va qonuniy manfaatlarini himoya qilish tizimini yanada takomillashtirish, tadbirkorlik faoliyatini amalga oshirish uchun qulay huquqiy va iqtisodiy shart-sharoitlarni shakllantirish maqsadida, shuningdek javobgarlikni qoʻllashning xalqaro umumhuquqiy prinsiplaridan kelib chiqqan holda: 1. Belgilansinki, tadbirkorlik subyektlari tomonidan birinchi marta sodir etilgan, qasddan qilinmagan va kam ahamiyatli, shuningdek Davlat budjeti va davlat maqsadli jamgʻarmalariga toʻlovlar kamroq tushishiga olib kelmaydigan huquqbuzarliklar uchun mansabdor shaxslarga nisbatan qonunda belgilangan tartibda materiallarni sud organlariga taqdim etmasdan faqat maʼmuriy javobgarlik choralari qoʻllaniladi. 2. Materiallar sud instansiyalariga topshirilgan hollarda, tadbirkorlik subyekti soliqlar va boshqa majburiy toʻlovlarni toʻlamaganlik uchun sodir etilgan huquqbuzarlik tufayli yetkazilgan zararning oʻrnini bir oy mobaynida ixtiyoriy ravishda qoplagan hamda uning oqibatlarini bartaraf etgan, jumladan penya toʻlagan tadbirkorlik subyekti moliyaviy sanksiyalar qoʻllanilishidan ozod etilishi belgilab qoʻyilsin. 3. Jamiyat hayotining barcha tomonlarini erkinlashtirish va yanada isloh qilish sohasidagi qonunchilik bazasini takomillashtirish hamda maʼmuriy islohotlarni amalga oshirish borasidagi faoliyatni muvofiqlashtirish boʻyicha respublika komissiyasining tadbirkorlik subyektlarining xoʻjalik sohasidagi huquqbuzarliklari uchun moliyaviy javobgarligini erkinlashtirish chora-tadbirlari toʻgʻrisidagi takliflari ilovaga* muvofiq maʼqullansin. Vazirlar Mahkamasi ilovada koʻrsatilgan takliflarni belgilangan tartibda Oʻzbekiston Respublikasi Oliy Majlisining Qonunchilik palatasiga kiritsin, shuningdek Oʻzbekiston Respublikasi Hukumatining qarorlarini ularga muvofiqlashtirsin. 4. Oʻzbekiston Respublikasi Adliya vazirligi Oʻzbekiston Respublikasi Moliya vazirligi, Iqtisodiyot vazirligi, Davlat soliq qoʻmitasi, Savdo-sanoat palatasi hamda boshqa manfaatdor vazirliklar va idoralar bilan birgalikda: oʻn kun muddatda — huquqbuzarlik va uning oqibatlari xususiyatiga qarab moliyaviy sanksiyalar bekor qilinishi yoki miqdorlari kamaytirilishini, shuningdek ayrim huquqbuzarliklar uchun javobgarlikni tadbirkorlik subyektlaridan ularning mansabdor shaxslari zimmasiga yuklashni nazarda tutuvchi qonun hujjatlariga oʻzgartish va qoʻshimchalar toʻgʻrisidagi takliflarni; bir oy muddatda — qonun hujjatlariga ushbu Farmondan kelib chiqadigan oʻzgartish va qoʻshimchalar toʻgʻrisidagi takliflarni Vazirlar Mahkamasiga kiritsin. 5. Mazkur Farmonning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
OʻZBEKISTON RESPUBLIKASI TOVAR XOM-AShYo BIRJASIDA ChET EL VALYUTASIDA TUZILGAN EKSPORT ShARTNOMALARINI ROʻYXATDAN OʻTKAZISh, HISOB-KITOBLARNI VA ULARNING IJROSI USTIDAN NAZORATNI AMALGA OShIRISh TARTIBI TOʻGʻRISIDA NIZOMNI TASDIQLASh HAQIDA
(resolution, 2022-05-10)

Oʻzbekiston Respublikasining “Birjalar va birja faoliyati toʻgʻrisidagi” Qonuni, Oʻzbekiston Respublikasi Prezidentining “Jamiyatni demokratlashtirish va yangilash, mamlakatni isloh qilish hamda modernizatsiyalash maqsad va vazifalarini amalga oshirish Dasturi toʻgʻrisida”gi 2005-yil 10-martdagi PQ-24-sonli qarori, Oʻzbekiston Respublikasi Vazirlar Mahkamasining “Ixtisoslashtirilgan “Oʻzauksionsavdo” tashkilotini tugatish toʻgʻrisida”gi 2005-yil 11-yanvardagi 13-sonli qaroriga binoan qaror qilamiz: 1. Oʻzbekiston Respublikasi tovar xom-ashyo birjasida chet el valyutasida tuzilgan eksport shartnomalarini roʻyxatdan oʻtkazish, hisob-kitoblarni va ularning ijrosi ustidan nazoratni amalga oshirish tartibi toʻgʻrisidagi nizom ilovaga* asosan tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilganidan soʻng oʻn kun oʻtgach kuchga kiritilsin.
AKTIVLAR SIFATINI TASNIFLASh, TIJORAT BANKLARI TOMONIDAN ULAR BOʻYIChA EHTIMOLIY YOʻQOTIShLARNI QOPLASh UChUN ZAXIRALARNI ShAKLLANTIRISh VA UNDAN FOYDALANISh TARTIBIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2015-10-20)

Oʻzbekiston Respublikasining “Oʻzbekiston Respublikasi Markaziy banki toʻgʻrisida”gi Qonunining 7, 17-moddalariga muvofiq, Oʻzbekiston Respublikasi Markaziy banki Boshqaruvi qaror qiladi: 1. Aktivlar sifatini tasniflash, tijorat banklari tomonidan ular boʻyicha ehtimoliy yoʻqotishlarni qoplash uchun zaxiralarni shakllantirish va undan foydalanish Tartibiga (1999-yil 11-fevral, roʻyxat raqami 632) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgandan soʻng oʻn kun oʻtgach kuchga kiritilsin.
“TIJORAT BANKLARI KAPITALINING YETARLILIGIGA QOʻYILADIGAN TALABLAR TOʻGʻRISIDA”GI NIZOMGA QOʻShIMChA VA OʻZGARTIRIShLAR KIRITISh HAQIDA
(resolution, 2015-10-13)

Oʻzbekiston Respublikasining “Oʻzbekiston Respublikasi Markaziy banki toʻgʻrisida”gi Qonunining 7 va 51-moddalariga hamda Oʻzbekiston Respublikasi Prezidentining 2005-yil 15-apreldagi PQ-56-sonli “Bank tizimini yanada isloh qilish va erkinlashtirish chora-tadbirlari toʻgʻrisida”gi Qarorining 3 va 4-bandlariga muvofiq, Oʻzbekiston Respublikasi Markaziy banki Boshqaruvi qaror qiladi: 1. “Tijorat banklari kapitalining yetarliligiga qoʻyiladigan talablar toʻgʻrisida”gi Nizomga (Adliya vazirligida 2000-yil 5-iyulda 949-raqam bilan davlat roʻyxatiga olingan) ilovaga* muvofiq qoʻshimcha va oʻzgartirishlar kiritilsin. 2. Mazkur Qaror Oʻzbekiston Respublikasi Adliya vazirligida davlat roʻyxatidan oʻtkazilganidan soʻng oʻn kun oʻtgach kuchga kiritilsin.